**ОПШТИНА БЕРАНЕ**

**П Р Е Д Л О Г**

**ОДЛУКЕ О УСВАЈАЊУ ЛОКАЛНОГ ПРОГРАМА СОЦИЈАЛНОГ СТАНОВАЊА ОПШТИНЕ БЕРАНЕ ЗА 2018-2019. ГОДИНУ**

Беране, новембар 2018. године

На основу члана 38 став 1 тачка 4 Закона о локалној самоуправи Црне Горе (Сл.лист ЦГ бр. 02/18) члана 6 став 1 Закона о социјалном становању Црне Горе („Службени лист ЦГ“, број 35/13), и члана 33 став 1 тачка 3 Статута општине Беране (Сл.лист РЦГ–Општински прописи, бр. 21/04, бр. 34/06 и Сл.лист ЦГ–Општински прописи, бр. 6/11), Скупштина општине Беране је на сједници одржаној дана \_\_\_\_\_\_\_\_\_ 2018. године, уз претходно прибављену сагласност Министарства одрживог развоја и туризма Црне Горе, Сагласност број: 111-43/70 од 1.11.2018. године, д о н и ј е л а

**О Д Л У К У**

**о усвајању Локалног програма социјалног становања**

**општине Беране за 2018-2019. годину**

**Члан 1**

Усваја се Локални програм социјалног становања општине Беране за 2018-2019. годину.

**Члан 2**

Саставни дио ове одлуке чини Локални програм социјалног становања општине Беране за 2018-2019. годину.

.

**Члан 3**

Одлука ступа на снагу осмог дана од дана објављивања у „Службеном листу Црне Горе – Општински прописи“.

**СКУПШТИНА ОПШТИНЕ БЕРАНЕ**

**Број: 02-030-\_\_\_\_\_**

**Беране,\_\_\_\_\_\_\_\_\_ 2018. године**

**ПРЕДСЈЕДНИК СКУПШТИНЕ**

 **Новица Обрадовић, с.р**

***О б р а з л о ж е њ е***

 **Правни основ** за доношење *Одлуке о усвајању Локалног програма социјалног становања општине Беране 2018-2019.* садржан је у члану 38 став 1 тачка 4 Закона о локалној самоуправи Црне Горе („Сл.лист ЦГ“ бр. 02/18), којим је прописано да Скупштина доноси планове и програме развоја за поједине области.

 Такође, у члану 6 став 1 Закона о социјалном становању Црне Горе ("Сл.лист РЦГ", бр. 35/13), прописано је да у складу са програмом социјалног становања јединица локалне самоуправе доноси локални програм социјалног становања.

 Статутом Општине Беране („Сл.лист РЦГ–Општински прописи“, бр. 21/04, бр. 34/06 и „Сл.лист ЦГ–Општински прописи“, бр. 6/11), у члану 33 став 1 тачка 3, прописано је да Скупштина доноси планове и програме развоја општине.

 У поступку израде Предлога Локалног програма социјалног становања општине Беране 2018-2019. спроведена је равна расправа, по закључку Предсједника општине Беране бр. 01-031-1335 од 05.06.2018. године, коју је водио надлежни Секретаријат за општу управу и друштвене дјелатности Општине Беране, и иста је спроведена у складу са Планом за спровођење јавне расправе о Нацрту локалног програма социјалног становања општине Беране 2018-2019. бр. 05-032-561 од 05.06.2018. године, након чега је утврђен и коначан Предлог Локалног програма социјалног становања општине Беране за период 2018-2019. година.

 Министарство одрживог развоја и туризма Црне Горе, доставило је Општини Беране, надлежном Секретаријату за општу управу и друштвене дјелатности **Сагласност на Предлог локалног програма социјалног становања за 2018-2019.** годину бр. 111-43/70 од 1.11.2018. године, наш бр. 05-032-1335 од 02.11.2018. године

 **Разлози** за доношење ове Одлуке су вишеструки.

Доношењем Закона о социјалном становању („Службени лист ЦГ“, број 35/13) створени су услови за унапређење стамбене политике и одређене су опште смјернице и циљеви развоја социјалног становања, у складу са регионалним, укупним економским и социјалним развојем.

Становање задовољава једну од основних људских потреба – потребу за опстанком, физичком заштитом и сигурношћу. Истовремено, становање омогућава задовољавање многих других човјекових психолошких, социјалних, економских и културних потреба. Квалитетно становање је услов за квалитетан живот. Свака држава треба да, у складу са својим економским могућностима, допринесе остваривању права на стан најугроженијим категоријама лица.

Рјешавање тог проблема је изузетно комплексно и захтијева учешће субјеката на државном и локалном нивоу. Доношењем Националне стамбене стратегије за период 2011-2020. године створени су основни принципи за дефинисање праваца даљег развоја стамбеног сектора у Црној Гори, док су доношењем Закона о социјалном становању (Службени лист Црне Горе, број 35/2013) и Програма социјалног становања 2017-2020. конкретизоване надлежности државе и локалних заједница. Тачније, социјално становање је путем законских регулатива повезано са укупном социјалном, односно стамбеном политиком, а посебно са политиком социјалне инклузије и кохезије.

 Становање се као људско право наводи у многим међународним документима. У Међународном пакту о економским, социјалним и културним правима (Резолуција Генералне скупштине УН, децембар 1966. године), у члану 11, каже се: Државе чланице овог пакта признају право сваком појединцу на стандард живљења довољан/пристојан (*адеqуате*) за њега и његову породицу, укључујући довољну (*адеqуате*) храну, одећу и становање, као и стално побољшање услова живљења''.

 У измењеној Европској социјалној повељи , у ново уведеном члану 31 каже се: ''Да би се обезбедило дјелотворно остварење права на становање, стране уговорнице предузимају мјере које имају за циљ: (1) унапређење доступног становања (стамбеног смјештаја) одговарајућег стандарда; (2) спречавање и умањивање бескућништа, како би се оно постепено уклонило; (3) да цијене становања учине приступачним (доступним, адеqуате) онима без довољно средстава''.

 Стога је социјално становање дио стамбене, али и дио свеукупне социјалне политике сваке државе, као и сваке локалне заједнице. Због негативних последица економског развоја и тржишних услова бројна домаћинства не могу да обезбиједе, из социјалних, економских и других разлога, стан или стан одговарајућег стандарда, због чега је неопходна подршка од стране локалне заједнице, у оквирима њених могућности и услова.

Циљ доношења Локалног програма социјалног становања Општине Беране за период 2018-2019. године, је стварање предуслова за изградњу и оспособљавање што већег броја стамбених јединица, у складу са прихватљивим нормама и стандардима становања, како би транспарентном политиком расподјеле била задовољена стамбена потреба одређених циљних група.

Имплементација Локалног програма социјалног становања треба да допринесе што квалитетнијем, ефективнијем и ефикаснијем рјешавању стамбених потреба угрожених група, односно домаћинстава која из социјалних, економских и других разлога не могу да ријеше питање становања по тржишним принципима.

Полазећи од наведеног, предлаже се Скупштини општине да донесе Одлуку о усвајању Локалног програма социјалног становања општине Беране за 2018-2019. годину.

**Секретаријат за општу управу и друштвене дјелатности**